Книга Псалмув

**Кни́га Псалму́в** (ищи **Псалты́рь**, **Псавты́ря**, **Псалты́ря** ци **Савты́ря**; уд , , досл.&nbsp;„Хвалы“) є перша книга третьої части Танаха (гебрейської Біблії) „Кетувім“ () и єдна из книг Старого Завіта.

Книга є антолоґійов гебрейськых реліґійных гімнув. У юдейськуй и западнохристиянськуй традиціях Псалтырь ся чинит 150&nbsp;псалмами, а у восточнум обряді їх є мало булше. Книга псалмув поділена на пять секцій, кажджа з котрых ся кунчат доксолоґійов, гімнов хвалы. Межи филями псалмув сут: гімны вадь пісні хвалы, комуналні тай індивідуалні оплакованя, царські псалмы, псалмы проклятя, комуналні тай індивідуалні подякы, мудрості, паломництва тай другі.

Авторство псалмув ся приписує царю Давыду и другым біблійным особам, наприклад Асафу, сынам Коры, Мойсею и Соломону. Давыдовоє авторство ся не принимат як історичный факт сучасныма зглядователями; держит ся, ож часть псалмув была написана перед угнаньом ізраїлського народа у пустыню, а часть по тому, хоть датованя псалмув вцілови є доста тяжкым. Свиткы Мертвого моря указувут на вто, ож шор и обсяг псалмув&nbsp;90–150 не были зафіксовані у середині 1.&nbsp;стороча&nbsp;н.&nbsp;е. Изглядателі Септуаґінты (майстарого дожывшого доднесь старогрецького товмачіня), у тому числі Юджин Улріх, писали, ож гебрейськый Псалтырь не быв завершеный до 1.&nbsp;стороча&nbsp;н.&nbsp;е.

## Структура

### Поділ

Книга псалмув поділена на пять секцій, кажджа з котрых ся кунчат доксолоґійов. Такый поділ, годно быти, учинили при фіналнуй редактурі, обы зімітовати поділ Торы:

* Книга 1 (псалмы 1–41)
* Книга 2 (псалмы 42–72)
* Книга 3 (псалмы 73–89)
* Книга 4 (псалмы 90–106)
* Книга 5 (псалмы 107–150)

### Пописы
116 из 150&nbsp;псалмув мавут окремі пописы; подакотрі ся чинят єдным словом, а другі&nbsp;— довгым коментарьом. Третина из них подабавут на музичні інструкції, наприклад „из струнныма інструментами“. Другі ся удкликавут на филі музичных композицій, наприклад „Псалм“ и „Піснь“ авадь коментувут оказію, котруй псалм є присяченый („Присяченый храму“, „На спомин“ и&nbsp;т.&nbsp;д.). Многі из них сут пудписані именами людий; майбулше (73&nbsp;псалмы) пудписані „Давыдовыма), и тридцять из них напряму скапчані обсягом из трафунками з жывота царя Давыда. Межи именами щи сут: Асаф (12), сыны Коры (11), Соломон (2), Мойсей (1) тай Етан Езрахіт (1). Септуаґінта, Пешітта (Сирійська Вулґата) и Латинська Вулґата приписувут дакулко псалмув (напр.&nbsp;111 и 145) Аґею и Захарії. Окрем того, Септуаґінта щи приписує дакулко псалмув (напр.&nbsp;112 и 135) Езекіелю и Єремії.

### Нумерація

Псалмы обычно ся реферувут подля їхнього порядкового числа, айбо нумерація ся розличат у гебрейськум (Масоретськый текст) и грецькум (Септуаґінта) рукописах. Розлука головно у єдному числови. Протестантські товмачіня хоснувут гебрейську нумерацію; што ся кыват другых християнськых традицій: 

* Офіціалні католицькі літурґійні тексты, наприклад Римськый місал, хоснувут грецьку нумерацію.
* Сучасні католицькі товмачіня часто хоснувут гебрейську нумерацію, айбо давут зазначками и грецькі еквіваленты.
* Восточні православні и грекокатолицькі товмачіня хоснувут грецьку нумерацію, айбо давут зазначками гебрейські еквіваленты.

### Другі псалмы
Септуаґінта обсягує псалом&nbsp;151; гебрейська його верзія была найдена у свиткови псалмув у Свитках Мертвого моря. Поєдны верзії Пешітты (Біблії, котру хоснувут головно сирійські церьквы) мавут псалмы 152–155. Ищи сут Соломонові псалмы&nbsp;— 18&nbsp;псалмув жидувського походжіня, котрі ориґінално майскорі были написані івритом, айбо дуйшли до сучасности лиш у виді грецького и сирійського товмачінь.

## Русинські традиції
У русинськуй традиції Псавтыря скапчана из єдноименным ритуалом, бігом котрого ся молят и читат ся Книга псалмув.

## Ник. щи

* Псавтыря (ритуал)
* Біблія

## Жерела

* 
* 
* 
* 
* 

## Референції